След завръщането си от фронта работи като прессекретар в Министерството на националностите (1944-1945), което по-късно е повод за обвинения. За да избяга от комунистическата власт, става учител по румънски и френски в Бистрица (1945-1947), а след това в Нъсъуд по румънски и латински (1947-1948). Заподозрян в антирежимна дейност, в 1949 година е арестуван и хвърлен в затвора. Освободен е през 1956 година, но след Унгарското въстание отново е заподозрян. Работи като сезонен работник, берач, копач и дърводелец и охранител, портиер.